Hanibal (2006ko filma)

Hanibal (jatorrizko izenez Hannibal: Rome's Worst Nightmare) BBC-k ekoitzitako eta 2006. urtean estreinaturiko film historikoa da, dokumental dramatizatuaren bidez Kartagoko buruzagi ezagunak Erromatar Errepublikaren aurka Bigarren Gerra Punikoan gidatu zuen kanpaina militar luzea kontatzen duena. Filma Edward Bazalgette-k zuzendu zuen, eta Alexander Siddig aktoreak jokatu zuen Hanibalen rola. Filma euskarara bikoiztua dago eta ETB1ek eman izan du inoiz.

 Sinopsia 
Izenburuak salatzen duen bezala, Hanibal Barca kartagotar ospetsuaren bizitza kontatzen du filmak. Tito Liviok inspiratuta (XXI-XXV liburuak), pelikula honek K.a. 218an abiatzen du kontakizuna, Sagunto, erromatar protektoratuaren pean dagoen hiria, Hanibal Barkaren kartagotar tropek setiatzen dutenean. Horrek aliantzen jokoa jartzen du martxan: Sagunto, Erromaren arabera, kartagotarren eraginpeko eremutik kanpo dago; aitzitik, kartagotarrek uste dute hiri horren gaineko eskubideak dituztela. Hanibalek ez ditu aintzat hartzen erromatarren abisuak, eta, azkenean, hiria okupatzen du, eta su ematen dio, barnean zibilak dituela (Tito Livio, XXI. liburua). Ondorioz Erroma eta Kartago gerran hasiko dira. Hanibalek, Magon, Asdrubal eta Maarbal-ekin batera, kartagotarren armada gidatuko du, Erromaren ateetaraino ia.

 Aktoreak 

 Alexander Siddig: Hanibal Barka
 Bashar Rahal: Hasdrubal Barka
 Mido Hamada: Magon Barka
 Emilio Doorgasingh: Maarbal
 Hristo Mitzkov: Giskon
 Bob Dixon: Publio Kornelio Eszipion (aita)
 Shaun Dingwall: Publio Kornelio Eszipion (semea)
 Tristan Gemmill: Gaio Terentzio Mario Varron
 Ben Cross: Kinto Fabio Maximo Verrukoso
 Valentin Ganev: Paulius
 Hristo Mutafchiev: Vandicar
 Teodora Ivanova: Imilce
 Vincent Riotta: Hanno
 Kenneth Cranham: narratzailea (off ahotsa)

Kategoria:Erresuma Batuko filmak
Kategoria:Euskarazko audioa duten nazioarteko filmak
Kategoria:Euskaratutako filmak
Kategoria:BBCek ekoitzitako filmak